Diari Oficial de la Generalitat Valenciana


Sumari del DOGV 4016, del 07-06-2001 (2001/5335)

RESOLUCIO de 31 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Segon Conveni de Cooperació entre el Ministeri de Foment i la Comunitat Autònoma Valenciana per a donar continuïtat a les actuacions previstes en el Conveni subscrit el 15 de desembre de 1992 entre l'aleshores Ministeri d'Obres Públiques i Transports i la Comunitat Autònoma Valenciana, per a actuacions en el polígon Rafalafena de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4016

Data del DOGV
:   07-06-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/5335


Data del document
:   31-05-2001

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Castelló de la Plana
    * administració central
    * cooperació administrativa
    * emplaçament industrial

RESOLUCIÓ de 31 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Segon Conveni de Cooperació entre el Ministeri de Foment i la Comunitat Autònoma Valenciana per a donar continuïtat a les actuacions previstes en el Conveni subscrit el 15 de desembre de 1992 entre l'aleshores Ministeri d'Obres Públiques i Transports i la Comunitat Autònoma Valenciana, per a actuacions en el polígon Rafalafena de Castelló de la Plana. [2001/M5335]
  
Subscrit, després de la tramitació prèvia reglamentària, entre el Ministeri de Foment i la Comunitat Autònoma Valenciana, el 28 de desembre de 2000, el Segon Conveni de Cooperació per a donar continuïtat a les actuacions previstes en el Conveni subscrit el 15 de desembre de 1992 entre l'aleshores Ministeri d'Obres Públiques i Transports i la Comunitat Autònoma Valenciana, per a actuacions en el polígon Rafalafena de Castelló de la Plana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0300/2001, i que figura com a annex d'aquesta resolució.
  
València, 31 de maig de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Segon Conveni de Cooperació entre el Ministeri de Foment i la Comunitat Autònoma Valenciana per a donar continuïtat a les actuacions previstes en el Conveni subscrit el 15 de desembre de 1992 entre l'aleshores Ministeri d'Obres Públiques i Transports i la Comunitat Autònoma Valenciana, per a actuacions en el polígon Rafalafena de Castelló de la Plana.
  
Madrid, 28 de desembre de 2000
  
Reunits
  
D'una banda:
  
El senyor Francisco Álvarez Cascos, ministre de Foment, que actua en representació de l'Administració General de l'Estat, a l'empara del que disposa la disposició addicional tretzena de la Llei 30/1992, de 26 de novembre, segons la redacció donada per la Llei 4/1999 d'aquesta, i prèvia autorització atorgada per la Comissió Delegada del Govern per a Política Autonòmica en data 14 de novembre de 2000
  
D'una altra banda:
  
El senyor José Ramón García Antón, conseller d'Obres Públiques, Urbanisme i Transports de la Generalitat Valenciana, a l'empara del que disposa l'article 35 de la Llei 5/1983, de 30 de desembre, de Govern Valencià, facultat per a aquest acte per mitjà d'acord del Consell de la Generalitat Valenciana de data 24 d'octubre de 2000
  
Les parts es reconeixen mútuament en la qualitat amb que cada una intervé amb capacitat legal necessària per a l'atorgament d'aquest conveni i a l'efecte,
  
Exposen
  
1. El Ministeri de Foment actua d'acord amb la competència exclusiva que l'article 149.1.11ª i 1.13ª de la Constitució Espanyola atribueix a l'estat en matèria d'ordenació de crèdit, i bases i coordinació de la planificació general de l'activitat econòmica.
  
2. La Conselleria d'Obres Públiques, Urbanisme i Transports de la Generalitat Valenciana actua d'acord amb l'assignació que se li fa de competències en matèria d'arquitectura i habitatge pel Decret 13/1999, de 30 de juliol, del president de la Generalitat Valenciana, i sobre les que aquesta ha assumit amb caràcter exclusiu en virtut del seu Estatut d'Autonomia, aprovat per Llei Orgànica 5/1982, d'1 de juliol, en l'article 31.9.
  
3. Amb data 15 de desembre de 1992 es subscrigué un conveni de cooperació entre el Ministeri d'Obres Públiques i Transports i la Comunitat Autònoma Valenciana, per a actuacions en el polígon Rafalafena de Castelló de la Plana, amb l'objecte de finançar l'execució de les actuacions relatives a expropiació i posterior urbanització dels terrenys de l'esmentat polígon qualificats com a zona verda, a fi de proveir la ciutat de Castelló de la Plana de les dotacions urbanístiques necessàries.
  
4. Així mateix, amb data 23 de desembre de 1999 es subscrigué un conveni entre el Ministeri de Foment i la Comunitat Autònoma Valenciana, per a donar continuïtat a les actuacions previstes, atés que el finançament inicialment acordat resultà insuficient a conseqüència de la complexitat de les operacions que s'executen.
  
5. Que és necessari prosseguir les actuacions expropiatòries i d'urbanització en l'esmentat polígon, a l'objecte de garantir l'obtenció dels objectius plantejats, i en aquest sentit, existeix amb aquesta finalitat consignació nominativa en els Pressupostos Generals de l'Estat per al 2000, així com en els Pressupostos de la Generalitat Valenciana, les parts representades acorden la subscripció d'aquest conveni, de conformitat amb les següents
  
Estipulacions
  
Primera
  
Aquest conveni té com a finalitat establir el marc de col·laboració entre el Ministeri de Foment i la Conselleria d'Obres Públiques, Urbanisme i Transports de la Generalitat Valenciana per a donar continuïtat a les actuacions en el polígon de Rafalafena de Castelló de la Plana, per mitjà de l'execució d'operacions d'expropiació i urbanització de la zona verda de l'esmentat polígon que seran gestionades per la Generalitat Valenciana, conforme s'estableix en el conveni de 15 de desembre de 1992.
  
Segona
  
La Direcció General de l'Habitatge, l'Arquitectura i l'Urbanisme del Ministeri de Foment es compromet a aportar a càrrec de l'aplicació pressupostària 35.59.942F.941, durant l'exercici de 2000, un total de cent noranta-quatre milions sis mil set-centes vuitanta-una pessetes (417.927.010 PTA/1.166.004,24 euros) per a finançar l'execució de les actuacions objecte d'aquest conveni, en concepte de subvenció a fons perdut, així com a promoure la continuïtat de la seua col·laboració d'acord amb la conclusió i abonament de les actuacions, supeditada a futures disponibilitats pressupostàries.
  
Tercera
  
La Generalitat Valenciana, a través de la Conselleria d'Obres Públiques, Urbanisme i Transports assumeix el pagament a càrrec de l'aplicació pressupostària 10.68.213.39.304.5, d'un total de cent noranta-quatre milions sis mil set-centes vuitanta-una pessetes (702.532.052 PTA/1.166.004,24 euros), per a la mateixa finalitat, i es compromet a promoure la continuïtat de la seua col·laboració d'acord amb la conclusió i abonament de les actuacions, supeditada a futures disponibilitats pressupostàries.
  
Quarta
  
L'abonament de la subvenció per part del Ministeri de Foment es realitzarà a la Generalitat Valenciana, i es pagarà el 50% de la subvenció a la firma del conveni. La resta s'abonarà fraccionadament, amb la justificació prèvia per la Generalitat Valenciana de les despeses produïdes, per mitjà de certificació d'aquests emesa per la Direcció General d'Arquitectura i Habitatge.
  
Cinquena
  
El seguiment de les actuacions que constitueixen la finalitat d'aquest conveni serà efectuat per la Comissió Tècnica bilateral de Seguiment, constituïda a l'efecte, i prevista en l'estipulació sisena del conveni de 15 de desembre de 1992. Un dels representants de l'Administració General de l'Estat serà membre de la Delegació del Govern en la Comunitat Autònoma.
  
Aquesta comissió verificarà el compliment de les previsions contingudes en el programa d'actuacions acordat per les parts, proposant els suggeriments i alternatives necessàries davant les eventualitats que pogueren produir-se, amb la finalitat d'assegurar el desenvolupament de les actuacions fins a la total execució.
  
Sisena
  
L'efectivitat d'aquest conveni tindrà lloc a partir de la data de subscripció d'aquest, i acabarà el 31 de desembre de 2000.
  
Setena
  
Aquest conveni s'extingirà per resolució, i per conclusió o compliment d'aquest. Seran causa de resolució:
  
- L'incompliment d'alguns dels pactes continguts en aquest document.
  
- El mutu acord de les parts.
  
- Qualsevol altra que, si és procedent, és d'aplicació d'acord amb la legislació vigent.
  
- L'incompliment de les actuacions inversores previstes en aquest conveni donarà lloc a la devolució de les quantitats no justificades degudament.
  
Vuitena
  
Les parts se sotmeten a la jurisdicció contenciosa administrativa per a resoldre les incidències que pogueren produir-se en l'aplicació d'aquest conveni.
  
Com a prova de conformitat de tot el que s'ha exposat anteriorment, els compareixents firmen en el data i el lloc indicats a l'encapçalament.
  
El ministre de Foment,
  
FRANCISCO ÁLVAREZ CASCOS
  
El conseller d'Obres Públiques, Urbanisme i Transports,